Αυτή είναι μια ιστορία για ένα κόσμο σε εμμονή με τα πράγματα.
Είναι μια ιστορία για συστήματα σε κατάσταση κρίσης.
Καταστρέφουμε τον πλανήτη, καταστρέφουμε ο ένας τον άλλον
και ουτε καν περνάμε καλά
Το καλό είναι ότι όταν αρχίσουμε να κατανοούμε το σύστημα
αρχίζουμε να βλέπουμε πολλά σημεία για να επέμβουμε
και να αντιστρέψουμε αυτά τα προβλήματα σε λύσεις.
Να σας πω κάτι; Λατρεύω το Pantene Pro V μου.
Από σχεδόν μια ολόκληρη ντουζίνα ειδών προσωπικής φροντίδας
που χρησιμοποιώ καθημερινά,
είναι το μοναδικό χωρίς το οποίο δεν μπορώ να ζήσω.
Λέει ότι δίνει στα θαμπά μαλλιά μου "την απόλυτα τέλεια λάμψη."
Πώς το κάνει αυτό;
Αναρωτιόμουν για αυτό καθώς σαπούνιζα τα μαλλιά μου μια μέρα
και έτσι διάβασα τα συστατικά εδώ:
Λαουρυλο-αιθεροθειικό νάτριο;
Αιθυλενοδιαμινοτετραοξικό οξύ (EDTA);
Μethylisothiazolinone;
Τι είναι αυτά τα πράγματα;
Πήγα αυτή τη λίστα με κάποιους επιστήμονες που ξέρουν πώς να τη διαβάσουν.
Το συμπέρασμα ήταν ότι το Pantene μου περιέχει μια χημική ουσία
που συνδέεται με τον καρκίνο.
Και το ίδιο πολλά άλλα προϊόντα στο μπάνιο μου,
από αντιηλιακά μέχρι κραγιόν, ακόμη και το βρεφικό σαμπουάν
περιέχουν χημικές ουσίες που συνδέονται με τον καρκίνο
ή άλλα προβλήματα όπως οι δυσκολίες στη μάθηση, το άσθμα
ακόμη και αδύναμο σπέρμα.
Όπως οι περισσότεροι γονείς,
προσπαθώ να κρατήσω την οικογένειά μου ασφαλή,
αλλά τώρα μαθαίνω ότι το μπάνιο μου είναι ένα ναρκοπέδιο από τοξίνες.
Τι πρέπει να κάνουμε;
Για να μάθετε τις απαντήσεις θα πρέπει να πάτε πίσω σε ένα από τα
βασικά χαρακτηριστικά της οικονομίας των υλικών.
Τοξικά μέσα – Τοξικά έξω.
Αν, στο εργοστάσιο, αδειάσετε τοξικά χημικά σε ένα προϊόν
- όπως στο βρεφικό σαμπουάν -
θα καταλήξετε με ένα τοξικό βρεφικό σαμπουάν
... ΚΑΙ τοξικές ουσίες στους εργαζόμενους, στις κοινότητες
και…κού-κου! Στα μωρά!!
Οπότε, ας ρίξουμε μια πιο προσεκτική ματιά σε αυτό το τοξικό σκάνδαλο
που εισβάλλει στη ζωή μας κάθε μέρα - στο μπάνιο μας.
Η μέση γυναίκα στις ΗΠΑ χρησιμοποιεί περίπου 12 προϊόντα
προσωπικής φροντίδας καθημερινά.
Ο μέσος άνδρας, περίπου 6.
Κάθε προϊόν περιέχει μια ντουζίνα ή και περισσότερες χημικές ουσίες.
Λιγότερο από το 20% του συνόλου των χημικών ουσιών στα καλλυντικά
έχουν αξιολογηθεί για την ασφάλεια από τους φορείς ασφάλειας
και πιστοποίησης του κλάδου αυτού,
γι'αυτό ακριβώς δεν ξέρουμε τι κάνουν οι ουσίες αυτές σε μας
όταν τις χρησιμοποιούμε.
Θα πετούσατε με μια αεροπορική εταιρεία
που επιθεωρεί μόνο το 20% των αεροπλάνων της;
Φυσικά, δεν είναι όλα αυτά τα χημικά επικίνδυνα.
Αλλά γνωρίζουμε ότι πολλά είναι.
Μερικά είναι καρκινογόνα.
Αυτό σημαίνει ότι μπορούν να προκαλέσουν καρκίνο.
Άλλα είναι νευροτοξίνες και τοξίνες που προσβάλουν
το αναπαραγωγικό σύστημα,
οι οποίες αποδεδειγμένα καταστρέφουν την ανάπτυξη του εγκεφάλου
και την δυνατότητα αναπαραγωγής στα ζώα.
Περιμένετε ένα λεπτό, κι εμείς είμαστε ζώα!
Είναι σαν ένα γιγαντιαίο πείραμα.
Χρησιμοποιούμε όλα αυτά τα μυστηριώδη χημικά
και απλά περιμένουμε να δούμε τί θα συμβεί.
Ένα πράγμα που ξέρουμε σίγουρα είναι ότι μπαίνουν μέσα μας.
Έκανα έναν έλεγχο στα δικά μου επίπεδα τοξικότητας, και είμαι γεμάτη
με πράγματα όπως ο υδράργυρος, επιβραδυντικά φωτιάς, τρικλοζάν και μόλυβδο.
Όλοι είμαστε.
Ακόμα και τα μωρά γεννιούνται ήδη μολυσμένα.
Το ξέρω ότι δεν μπορούμε να ζήσουμε σε έναν κόσμο χωρίς μόλυβδο,
αλλά γιατί πρέπει να βάζουν μόλυβδο και στο κραγιόν μας;
Δεν ξέρω, ίσως να φταίω εγώ.
Ίσως απλώς αγόρασα το λάθος πράγμα.
Στα καταστήματα, οι επιλογές μοιάζουν ατελείωτες.
Μπορώ να πάρω κραγιόν σε 49 αποχρώσεις, ή σαμπουάν για τα μαλλιά
που είναι πολύ ξηρά, λιπαρά, λεπτά, χωρίς όγκο, ή κατσαρά.
Αλλά τι γίνεται με τις επιλογές που πραγματικά έχουν σημασία;
Όπως η επιλογή να αγοράζουμε προϊόντα που είναι ασφαλή;
Φαίνεται πως οι σημαντικές αποφάσεις δεν λαμβάνονται όταν επιλέγω
να πάρω ένα προϊόν από το ράφι.
Αυτές λαμβάνονται όταν οι εταιρείες και οι κυβερνήσεις
αποφασίζουν τι θα πρέπει να μπει στα ράφια των καταστημάτων.
Αλλά, ποιές είναι αυτές οι επιχειρήσεις;
Αυτή είναι η Procter & Gamble.
Είναι αυτοί που μου προσφέρουν το Herbal Essences μου,
το νούμερο δύο σαμπουάν στη χώρα (ΗΠΑ).
Περιέχει τοξικά πετροχημικών - που φτιάχνονται από πετρέλαιο.
Από πότε είναι το πετρέλαιο ένα βότανο;
Στις ετικέτες των καλλυντικών, λέξεις όπως «φυτικά», «φυσικό», ακόμη και «οργανικά»
δεν έχουν κανένα νομικό ορισμό.
Αυτό σημαίνει ότι ο καθένας μπορεί να βάλει κάτι σε ένα μπουκάλι
και να το ονομάσει φυσικό.
Και το κάνουν.
Θέλω να πω, μπορείτε να φανταστείτε ένα κορυφαίο σε πωλήσεις είδος
να ονομάζεται "πετρο-αποστάγματα;"
Απαίσιο!!
Αυτό που είναι ακόμα πιο άσχημο είναι τα ισιωτικά μαλλιών
που απευθύνονται σε παιδιά ακόμη και 5 ετών,
και οι λευκαντικές κρέμες για το δέρμα.
Αυτά είναι εξαιρετικά τοξικά, τόσο στα συστατικά τους
όσο και στο μήνυμα που στέλνουν για το τι είναι ομορφιά.
Ααα, να εδώ η Estee Lauder μου προσφέρει την ευκαιρία να βοηθήσω
να βρεθεί μια θεραπεία για τον καρκίνο του μαστού.
Αυτό είναι ωραίο. Αλλά περιμένετε ...
ΚΑΙ εκείνοι χρησιμοποιούν χημικές ουσίες που συνδέονται με τον καρκίνο.
Δε νομίζετε ότι ο καλύτερος τρόπος ώστε η Estee Lauder
να καταπολέμίσει τον καρκίνο
είναι να σταματήσει τη χρήση αυτών των χημικών ουσιών εξαρχής;
Έτσι, πραγματικά, έχω να επιλέξω μεταξύ ισχυρισμών πάνω σε ένα μπουκάλι
που δε βγάζουν νόημα.
Αλλά αυτοί οι τύποι έχουν τη πραγματική επιλογή
για το τι μπαίνει μέσα σε εκείνα τα μπουκάλια.
Και αυτό συμβαίνει πίσω εδώ στα εργοστάσια, όπου έχουν παραχθεί.
Γιατί οι κατασκευαστές των προϊόντων αυτών χρησιμοποιούν όλα αυτά τα τοξικά;
Προσπαθούν να μας δηλητηριάσουν;
Όχι, δουλεύουν πάνω σε μια νοοτροπία της δεκαετίας του 1950,
όταν οι άνθρωποι ήταν εντελώς κολλημένοι με το μοτό
"καλύτερη ζωή μέσω της χημείας".
Σε όλο αυτό τον ενθουσιασμό, ξέχασαν να ασχοληθούν με τις επιπτώσεις
στην υγεία του ανθρώπου.
Από τότε πάνε χρόνια, και όμως εξακολουθούν να χρησιμοποιούν
αυτά τα ίδια παλιά τοξικά χημικά.
Σήμερα οι μεγάλες εταιρείες καλλυντικών
λένε ότι οι δόσεις του δηλητηρίου στα προϊόντα τους
είναι αρκετά μικρές για να είναι αβλαβείς.
Ναι, ίσως αν τα χρησιμοποιείτε μία φορά το χρόνο!
Υποθέτω ότι ποτέ δεν έχουν δει ότι τα προϊόντα τους χρησιμοποιούνται
και σε συνδυασμό με άλλα προϊόντα κάθε μέρα:
μια μικρή τοξική δόση κάτω από τα χέρια σας,
λίγο περισσότερη για τα μαλλιά σας, στα χείλη σας.
Και οι εργαζόμενοι στα κομμωτήρια και τα νυχάδικα ντοπάρονται όλη μέρα.
Έτσι, η βιομηχανία έχει συνηθίσει να κάνει τα πράγματαμε αυτόν τον τρόπο.
Και μπορούν, γιατί ακόμα και τώρα που οι επιστήμονες
έχουν συνδέσει τις χημικές ουσίες που χρησιμοποιείτε
με όλα τα είδη των προβλημάτων,
δεν υπάρχουν νόμοι για να απαλλαγούμε από αυτά.
Θα σκέφτεστε - Αλήθεια; Έλα.
Κανείς δεν μας εξασφαλίζει ότι τα πράγματα που απλώνουμε
πάνω σε ολόκληρο το σώμα μας είναι ασφαλή;
Όχι!
Ακόμη και ο FDA δεν αξιολογεί την ασφάλεια των προϊόντων
προσωπικής φροντίδας, ή τα συστατικά τους.
Από το 1938, έχουν απαγορευτεί μόνο 8 από πάνω από 12.000 συστατικά
που χρησιμοποιούνται στα καλλυντικά.
Δεν απαιτούν ούτε καν να αναγράφονται όλα τα συστατικά πάνω στην ετικέτα!
Τώρα αυτό είναι ένα παράδειγμα όπου μπορούμε να συμφωνήσουμε
όλοι ότι λίγη περισσότερη δράση από τις κυβερνήσεις θα ήταν χρήσιμη!
Αυτή η έλλειψη ρύθμισης και ελέγχου αφήνει μια τεράστια τρύπα
την οποία η βιομηχανία καλλυντικών είναι πολύ χαρούμενη να γεμίσει.
Έστησαν τη δική τους επιτροπή να αυτο-αστυνομεύουν τα προϊόντα τους.
Και η συμμόρφωση με τις "συστάσεις" τους είναι εθελοντική!
Έτσι, η βιομηχανία καλλυντικών δημιουργεί τους κανόνες
και στη συνέχεια αποφασίζει αν πρέπει να τους ακολουθήσει, ή όχι.
Άρα, βλέπετε, δεν είναι δικό μας λάθος που αυτά τα τοξικά προϊόντα
βρίσκονται στα μπάνια μας.
Πρόκειται για ένα εντελώς σπασμένο σύστημα το οποίο αγνοεί τον απλό κανόνα:
Τοξικά μέσα – Τοξικά έξω.
Αλλά δεν είμαστε αβοήθητοι.
Υπάρχουν πληροφορίες στο διαδίκτυο, τις οποίες μπορούμε να χρησιμοποιήσουμε
για να προστατεύσουμε τους εαυτούς μας
προσδιορίζοντας τις καλύτερες δυνατές επιλογές στα καταστήματα.
Αλλά η πραγματική δράση γίνεται από τους ανθρώπους που εργάζονται
για να αλλάξουν το σύστημα.
Διότι, αν θέλουμε πραγματικά να λύσουμε αυτό το πρόβλημα,
πρέπει να ξεκινήσουμε με αυτούς εδώ τους τύπους.
Οι γυναίκες, οι γονείς, οι εργαζόμενοι, οι άνθρωποι σε όλη τη χώρα
ζητούν από το Κογκρέσο να περάσει ένα νέο νόμο
που θα δίνει τη δύναμη στον FDA να εξασφαλίζει
ότι τα προϊόντα προσωπικής φροντίδας μας είναι ασφαλή.
Χρειαζόμαστε νόμους με κοινή λογική βασισμένους
στην αρχή της πρόληψης.
Αυτό σημαίνει ότι όταν έχουμε να κάνουμε με επικίνδυνα χημικά,
απλά θα στρεφόμαστε προς τη πλευρά της ασφάλειας.
Ας μην συζητάμε για το πόσος μόλυβδος θα πρέπει να επιτρέπεται στα κραγιόν ...
Απλά να πάρετε τις τοξικές χημικές ουσίες από τα προϊόντα μας.
Οι εξυπνότεροι νόμοι θα αναγκάσουν τις εταιρείες να ξεπεράσουν
αυτή την παλιά νοοτροπία του '50
και να καταλάβουν πώς να μας κάνουν όλους καθαρούς και λαμπερούς,
χωρίς τοξικά χημικά.
Μπορούν; Απόλυτα.
Πολλές υπεύθυνες εταιρείες καλλυντικών έχουν ήδη θέσει
ασφαλέστερα προϊόντα στην αγορά.
Oι "πράσινοι" χημικοί ανάπτύσουν ουσίες
που έχουν σχεδιαστεί για να είναι κατ' αρχήν ασφαλείς και μη τοξικές.
Οι ευρωπαϊκές κυβερνήσεις έχουν απαιτήσει την απομάκρυνση
πολλών τοξικών χημικών ουσιών
και οι εταιρείες έχουν βρει τον τρόπο για να συμμορφωθούν
με αυτές τις απαιτήσεις.
Όταν τα καλλυντικά ξανασχεδιαστούν,
ώστε να είναι ασφαλή και να φέρουν ειλικρινείς δηλώσεις στις συσκευασίες τους
τότε θα μπορούμε να νιώθουμε άνετα με τις διαθέσιμες επιλογές στα καταστήματα.
Μπορούμε να επιλέξουμε μαλλιά στιλπνά ή με όγκο.
Λαμπερό κραγιόν ή ματ.
Μπορούμε ακόμα να επιλέξουμε να αισθανόμαστε όμορφοι,
χωρίς τη χρήση 20 προϊόντων.
Αλλά θα ξέρουμε πως ό, τι και να έχουμε επιλέξει,
η πιο σημαντική επιλογή,
η επιλογή να είναι ασφαλή και υγιεινά τα προϊόντα αυτά,
έχει ήδη γίνει.